
	BIRŠTONO SAVIVALDYBĖS  TARYBA

	


SPRENDIMAS

DĖL MIRUSIŲJŲ NESTACIONARINĖJE SVEIKATOS PRIEŽIŪROS ĮSTAIGOJE PERVEŽIMO ATLIKTI TEISMO MEDICINOS TYRIMUS BEI LAIKINO LAIKYMO (SAUGOJIMO) BIRŠTONO SAVIVALDYBĖJE TVARKOS APRAŠO PATVIRTINIMO
2011 m. spalio 28 d. Nr. TS-220 

Birštonas

Vadovaudamasi Lietuvos Respublikos vietos savivaldos įstatymo (Žin.,1994, Nr. 55-1049; 2008, Nr. 113-4290) 16 straipsnio 4 dalimi, Lietuvos Respublikos sveikatos apsaugos ministro 1998 m. spalio 5 d. įsakymo Nr. 565 „Dėl Medicininio mirties liudijimo išdavimo tvarkos patvirtinimo“ (Žin., 1998, Nr. 89-2464, Nr.110-3046) 15 punktu, Lietuvos Respublikos sveikatos apsaugos ministro 2007 m. birželio 15 d. įsakymu Nr. V-497 patvirtinta Lietuvos higienos norma HN 91:2007 „Žmonių palaikų vežimas, laikymas, šarvojimas. Bendrieji higienos reikalavimai“ (2007, Nr.68-2693; 2009, Nr. 3-79), Lietuvos Respublikos generalinio prokuroro 2008 m. rugpjūčio 11 d. įsakymu Nr. I-110 „Dėl Rekomendacijų dėl ikiteisminio tyrimo pradžios ir jos registravimo tvarkos patvirtinimo“ (2008, Nr. 94-3713), Birštono savivaldybės taryba n u s p r e n d ž i a:


1. Patvirtinti Mirusiųjų nestacionarinėje sveikatos priežiūros įstaigoje pervežimo atlikti

teismo medicinos tyrimus bei laikino laikymo (saugojimo) Birštono savivaldybėje tvarkos aprašą (pridedama).


2. Įpareigoti Birštono savivaldybės administracijos direktorių Viešųjų pirkimų įstatymo nustatyta tvarka parinkti teikėją mirusiųjų nestacionarinėje sveikatos priežiūros įstaigoje pervežimui, teismo medicinos tyrimų atlikimui bei laikino laikymo (saugojimo) paslaugoms atlikti.


3. Pavesti sprendimo vykdymo kontrolę Birštono savivaldybės gydytojui. 

